Pensums

Taglia ora las sdrimas e las tatga si en la dretga successiun en tes carnet!

La mattatscha ha ponderà quai, e lura ha ella colurà blau ses velo.

Il frar grond dentant ha ditg: «Uschè in velo verd sco erva n’hai jau anc mai vis. Ti stos colurar el cun cotschen, lura vegn quai bel.»
	
E la mattatscha ha colurà ses velo blau-tschiel.

Ina giada vuleva ina mattatscha colurar ses velo. 

Ed igl era tuttina ad ella tge ch’ils auters schevan.

E la mattatscha ha era chattà mellen pli legher ed è ida per colur melna.

Qua ha la mattatscha ris ed è ida per il vasch da colur verda ed ha colurà verd ses velo, verd sco erva.
	
In’autra mattatscha dentant ha ditg: «Velos cotschens han però tuts! Pertge na colureschas betg blau el?»
	
Ina dunna da la chasa dentant ha ditg: «Quai è in sgarschaivel mellen! Prenda la colur blau-tschiel, quai chat  jau bel.»
	
Ma lura è puspè vegnì il frar grond. El ha clamà: «Ti vulevas bain colurar cotschen tes velo! Blau-tschiel, quai è ina tuppa colur. Cotschen stos ti prender, cotschen!»
	
Ma il mat dal vischin ha ditg: «Blau? Quai è tuttina uschè stgir. Mellen è bler pli legher!»
	
Cotschen plascheva era bain a la mattatscha. Damai è ella ida per colur cotschna ed ha colurà il velo cun cotschen.
	
Ella ha prendì la colur verda. Verd plascheva bain a la mattatscha.

In’istorgia senza fin…

Ina giada vuleva ina mattatscha colurar ses velo. Ella ha prendì la colur verda. Verd plascheva bain a la mattatscha. Il frar grond dentant ha ditg: «Uschè in velo verd sco erva n’hai jau anc mai vis. Ti stos colurar el cun cotschen, lura vegn quai bel.» Cotschen plascheva era bain a la mattatscha. Damai è ella ida per colur cotschna ed ha colurà il velo cun cotschen. In’autra mattatscha dentant ha ditg: «Velos cotschens han però tuts! Pertge na colureschas betg blau el?» La mattatscha ha ponderà quai, e lura ha ella colurà blau ses velo. Ma il mat dal vischin ha ditg: «Blau? Quai è tuttina uschè stgir. Mellen è bler pli legher!» E la mattatscha ha era chattà mellen pli legher ed è ida per colur melna. Ina dunna da la chasa dentant ha ditg: «Quai è in sgarschaivel mellen! Prenda la colur blau-tschiel, quai chat  jau bel.» E la mattatscha ha colurà ses velo blau-tschiel. Ma lura è puspè vegnì il frar grond. El ha clamà: «Ti vulevas bain colurar cotschen tes velo! Blau-tschiel, quai è ina tuppa colur. Cotschen stos ti prender, cotschen!» Qua ha la mattatscha ris ed è ida per il vasch da colur verda ed ha colurà verd ses velo, verd sco erva. Ed igl era tuttina ad ella tge ch’ils auters schevan.

Co pudess quai ir vinavant, sche la mattatscha na fiss betg sa decidida da tuttina colurar verd il velo?
Scriva vinavant en tes carnet!